ร้านนี้เป็นร้านมีมานาน แต่เพิ่งเปลี่ยนเจ้าของใหม่ครับ ตอนแรกที่คิดไว้คือจะดีกว่าเจ้าเดิมครับ ที่จอดรถมีหน้าร้านใช้ร่วมกับร้านสนุกเกอร์ครับ ร้านดูโล่งๆยังไม่ตกแต่งอะไรมาก พนักงานบริการดีครับ

มาด้วยเรื่องอาหาร เพื่อนผมสั่งข้าวผัดแหนม(50.-) เพื่อนบอกไม่อร่อยเลย ตามมาด้วยปลาทอดผัดพริกแกง(80.-) ชื่อดูเก๋ไก๋ แต่จริงๆมันคือปลาช่อนผัดพริก ที่ดูเหมือนทำไว้นานมาก รสชาติเค็มมากกกกกกกกกกกกกกกก เหมือนทำน้ำปลาหกใส่ ตามมาด้วย สลัดคอหมูย่าง(70.-) ชื่อดูดี รสชาติใช้ได้แต่ติดตรงคอหมูมีแต่มัน คือกินแล้วคายออก เพราะมันเลี่ยนและเหม็นมาก นอกจากนี้ยังสั่งespressoเย็น(35.-) หวานมาก หารสชาติกาแฟไม่เจอครับ มีแต่ความหวานเหมือนกินน้ำตาล

ทั้งหมดทั้งมวลยังตามด้วยอาหารช้ามาก นั่งรอเกิน 30 นาทีครับ มีพ่อครัวคนเดียว พนักงาน(เป็นเจ้าของ)คนเดียว คือพ่อครัวออกมาเสิร์ฟ บางทีเจ้าของก็หายไปช่วยทำกับข้าวหลังครัว จะสั่งอะไรก็ต้องรอเจ้าของออกมา เคยรอนานมาก เลยถาม สรุปลืมทำครับ รอเป็นชั่วโมง

รสชาติ C
ราคา C+
บริการ B
บรรยากาศ B
สะอาด B